sinarproject/legisdata huggingface dataset:
Pertanyaan 265: YURAN KUIS & UNISEL
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN CHUA WEI KIAT (N14 RAWANG)
Jawapan oleh: Y.A.B. Dato' Menteri Besar

Y.B. TUAN CHUA WEI KIAT

Apakah bantuan Negeri Selangor untuk membantu mahasiswa yang menghadapi masalah kewangan?

Dalam 3 bulan PKP, pelajar tidak hadir ke Universiti untuk pelajaran, adakah kerajaan mempertimbang untuk mengurangkan yuran kepada pelajar KUIS dan UNISEL?

Y.A.B. Dato' Menteri Besar

a) Kerajaan Negeri Selangor melalui Jawatankuasa Tetap Pendidikan sentiasa memandang serius dan prihatin mengenai kebajikan mahasiswa Selangor dan telah mengambil inisiatif bagi membantu golongan mahasiswa yang memerlukan.

Hadiah Institut Pengajian Tinggi sebanyak RM1,000.00 diberikan secara one-off kepada mahasiswa yang mendaftar ke institut pengajian tinggi (IPT) bagi pendapatan keluarga dibawah RM5,000.00.

Selain itu, Kerajaan Negeri juga menyediakan pinjaman pelajaran boleh ubah di dalam dan luar negara dengan tanpa faedah kepada peminjam.

b) Kerajaan Negeri memandang serius mengenai pandemik COVID-19 yang melanda seluruh dunia dan pelaksanaan Perintah Kawalan Pengerakan (PKP) di Malaysia yang memberi impak kepada banyak industri termasuk bidang pendidikan.

Walaupun dalam perintah kawalan pengerakan (PKP) proses pengajaran dan pembelajaran masih berjalan secara dalam talian. Malahan pihak Univeristi perlu menanggung kos pelaburan bagi perkakasan awan (cloud computing) untuk staf bekerja dari rumah, perisian, jalur lebar, sistem pengurusan pembelajaran dalam talian, e-sumber agar kaedah pembelajaran dan pengajaran dalam talian berjalan lancar.